Rafael Cabral

Rafael Cabral Barbosa (lahir 20 Mei 1990) merupakan pemain bola sepak Brazil yang kini bermain untuk Napoli di posisi penjaga gol.

Kerjaya kelab
Rafael menyertai kelab remaja Santos pada tahun 2003. Pada tahun 2010, beliau ditawarkan ke skuad senior tetapi mengalami keretakan kaki kanan pada pergelutan dengan pemain pertahanan Domingos dan beliau direhatkan selama empat bulan.

Rafael membuat debut untuk Santos pada 2 Jun 2010 menentang Cruzeiro, keputusan seri 0-0. Beliau mengambil alih tempat Felipe yang telah bermain 37 perlawanan.

Pada 20 Ogos 2012, mata kanan Cabral berdarah selepas berlanggar dengan Juan Manuel Martínez pada perlawanan liga menentang Corinthians. Beliau kemudian menerima rawatan dan meneruskan permainan, Santos menang 3-2.

Pada 28 Jun 2013, Rafael dijual dari Santos ke Napoli dengan bayaran 5 juta euro. Rafael membuat debut di Liga Juara-Juara Eropah ketika menentang Arsenal pada peringkat kumpulan dan Napoli menang 2-0. Rafael mengekalkan kedudukannya dan tidak ditembusi. Walau bagaimanapun, Napoli tersingkir daripada kejohanan Eropah itu.

Beliau menjadi pilihan pertama penjaga gol berikutan Pepe Reina dipinjam. Pada 22 Disember, pada perlawanan Supercoppa Italiana 2014 di Doha, beliau memberikan kemenangan kepada Napoli selepas menyelamatkan penalti Simone Padoin pada penentuan tendangan penalti menentang Juventus.

Kerjaya antarabangsa
Rafael membuat debut untuk Brazil menentang Amerika Syarikat pada 30 Mei 2012, pasukannya menang 4-1.

Penghargaan

Kelab
Santos
Campeonato Paulista: 2010, 2011, 2012
Copa do Brasil: 2010
Copa Libertadores: 2011
Recopa Sudamericana: 2012

Napoli
Coppa Italia: 2013–14
Supercoppa Italiana: 2014

Brazil
Superclásico de las Américas: 2014

Pautan luar
 sambafoot
 Rafael Cabral in Brazil: the talent factory 2011

Category:Kelahiran 1990
Category:Orang hidup
Category:Pemain bola sepak Brazil
Category:Pemain Santos FC
Category:Pemain S.S.C. Napoli